ଦୁଇଥର ଡିଫେଣ୍ଡିଂ ଚାମ୍ପିୟନଙ୍କୁ ହରାଇଲେ ଓପେଲ୍‌କା
ଓ୍ବାଶିଂଟନ,୨୫।୭(ଏଏଫ୍ପି)- ଆମେରିକୀୟ ରିଲି ଓପେଲ୍କା ଆଟଲାଣ୍ଟ ଓପନର ଦ୍ୱିତୀୟ ରାଉଣ୍ଡରେ ଜନ ଇସ୍ନରଙ୍କୁ ୭-୬(୭/୨), ୬-୭(୫/୭), ୭-୬(୭/୫) ସେଟ୍ରେ ହରାଇ ବିପର୍ଯ୍ୟୟ ସୃଷ୍ଟି କରିଛନ୍ତି। ପରାଜୟ ଯୋଗୁ ଇସ୍ନର ଗତ ୧୦ ବର୍ଷରେ ପ୍ରଥମ ଥର ପାଇଁ ଏହି ଇଭେଣ୍ଟରୁ ଶୀଘ୍ର ବିଦାୟ ନେଇଛନ୍ତି। ଗତ ୧୦ ସଂସ୍କରଣରେ ଇସ୍ନର ଏଠାରେ ୯ ଥର ଫାଇନାଲ ଖେଳିଛନ୍ତି। ପୂର୍ବରୁ ଅଣସିଡ୍ ଓପେଲ୍କା ଅଷ୍ଟ୍ରେଲିଆନ ଓପନ ଓ ନ୍ୟୁୟର୍କ ଓପନରେ ଇସ୍ନରଙ୍କୁ ହରାଇଥିଲେ।